CELEX: C2004/228/94
Language: sk
Date: 2004-09-11 00:00:00
Title: Uznesenie Súdu prvého stupňa z 9. júna 2004 vo veci T-96/03, Manel Camós Grau proti Komisii Európskych spoločenstiev (Vyšetrovanie Európskeho úradu pre boj s korupciou (OLAF) týkajúce sa riadenia a financovania Inštitútu pre európske a latinsko-americké vzťahy — Možný konflikt záujmov v prípade jedného vyšetrovateľa — Rozhodnutie o vylúčení vyšetrovateľa z tímu — Žaloba o neplatnosť — Prípravné akty — Neprípustnosť)

11.9.2004   
            
            
               SK
            
            
               Úradný vestník Európskej únie
            
            
               C 228/41
            
         
      UZNESENIE SÚDU PRVÉHO STUPŇA
   
   z 9. júna 2004
   vo veci T-96/03, Manel Camós Grau proti Komisii Európskych spoločenstiev (1)
   
   (Vyšetrovanie Európskeho úradu pre boj s korupciou (OLAF) týkajúce sa riadenia a financovania Inštitútu pre európske a latinsko-americké vzťahy - Možný konflikt záujmov v prípade jedného vyšetrovateľa - Rozhodnutie o vylúčení vyšetrovateľa z tímu - Žaloba o neplatnosť - Prípravné akty - Neprípustnosť)
   (2004/C 228/94)
   Jazyk konania: francúzština
   Vo veci T-96/03, Manel Camós Grau, úradník Komisie Európskych spoločenstiev, bydliskom v Bruseli (Belgicko), v zastúpení: A. Lucas, advokát, proti Komisii Európskych spoločenstiev (splnomocnení zástupcovia: H. van Lier, potom J.-F. Pasquier a C. Ladenburger, ktorí si zvolili adresu na doručovanie v Luxemburgu), predmetom ktorej je jednak žaloba o zrušenie rozhodnutia Európskeho úradu pre boj s korupciou (OLAF) zo 17. mája 2002 vylúčiť z vyšetrovania jedného z vyšetrovateľov Inštitútu pre európske a latinsko-americké vzťahy s cieľom vylúčiť akúkoľvek pravdepodobnosť konfliktu záujmov bez toho, že by zrušili úkony vykonané týmto vyšetrovateľom, ako aj zahrnuté rozhodnutie zamietnuť sťažnosť žalobcu podanú 29. júla 2002 proti tomuto rozhodnutiu, a jednak žiadosť o odškodnenie, zameranú na náhradu spôsobenej škody, morálnej a profesionálnej, údajne utrpenú na základe týchto rozhodnutí, Súd prvého stupňa (štvrtá komora), v zložení: predseda H. Legal, sudcovia V. Tiili a M. Vilaras, tajomník: H. Jung, vydal dňa 9. júna 2004 uznesenie, ktorého výrok znie:
   
               1.
            
            
               Žaloba sa zamieta z dôvodu neprípustnosti.
            
         
               2.
            
            
               Každý účastník znáša vlastné trovy konania.
            
         
      (1)  Ú. v. ES C 112 z 10.5.2003